«Հայկական ժամանակ»-ը գրում է. - «Անցյալ շաբաթ պաշտոնապես հաստատվեց, որ «Բարգավաճ Հայաստան» կուսակցության նախագահ Գագիկ Ծառուկյանը 56.3 միլիոն դոլարով գնել է Լատվիայի մայրաքաղաքի «Ռիգա» հյուրանոցը: Մինչ այդ մամուլը գրել էր, որ Պետեկամուտների կոմիտեի նախագահ Գագիկ Խաչատրյանը 200 միլիոն եվրոյով ձեռք է բերել Ավստրիայի Զալցբուրգ քաղաքում գտնվող շոկոլադի գործարանը… Օրերս էլ «Փարիզյան սուրճի» սեփականատեր Վալերի-Աշխեն Գործունյանը հայտարարեց, որ դեկտեմբերի 29-ին մեկընդմիշտ լքում է Հայաստանը. նա արդեն վաճառել է «Փարիզյան սուրճը», իսկ Աբովյան փողոցի վրա գտնվող համանուն սրճարանը վաճառքի ընթացքում է… Մի խոսքով, կապիտալը Հայաստանից բավականին մեծ տեմպերով է արտահոսում»: